

**RAZPIS ZA SOFINANCIRANJE PRAKTIČNEGA USPOSABLJANJA V TUJINI ZA ŠOLSKO LETO 2020/2021**

Gimnazija in srednja šola Rudolfa Maistra Kamnik objavlja razpis za zbiranje prijav za opravljanje praktičnega usposabljanja dijakov v tujini v šolskem letu 2020/2021.

Na razpisu Erasmus+ KA1 smo bili izbrani za projekt učne mobilnosti posameznikov na področju poklicnega izobraževanja in usposabljanja. Dijaki morajo oddati **Prijavo na prakso v tujini** in zadostiti kriterijem razpisa. Vsi dijaki, ki se bodo prijavili naknadno, bodo uvrščeni na rezervno listo in bodo dobili možnost, če se predprijavljeni dijak ne bo mogel udeležiti načrtovane mobilnosti. Dokončen izbor dijakov bomo opravili v mesecu novembru 2020. Razpis zajema prosta mesta za:

* **4 dijake** in 4 rezervne dijake programa ekonomski tehnik za **Tenerife,**
* **4 dijake** in 4 rezervne dijake programa predšolska vzgoja za **Avstrijo**.

Šola si pridružuje pravico, da v kolikor zdravstvene razmere ne bodo dopuščale učno mobilnost posameznikov v katero izmed zgoraj omenjenih držav, se bo mobilnost izvajala v drugi evropski državi ali pa se bo mobilnost odpovedala.

**Splošni pogoji razpisa**

Na razpis se lahko prijavijo dijaki GSŠRM Kamnik, ki:

* so vpisani v 3. letnik programa ekonomski tehnik ali predšolska vzgoja;
* imajo slovensko državljanstvo ali državljanstvo ene od držav EU oz. imajo v njej prijavljeno stalno bivališče.

Praktično usposabljanje v tujini traja 2 tedna.

Izbranim dijakom bo odobreno sofinanciranje bivanja v tujini (pot, bivanje, prehrana, ekskurzije). **Višina morebitne lastne finančne soudeležbe bo določena ob podpisu pogodbe.**

Uspešno opravljeno praktično usposabljanje v tujini šola prizna kot opravljeno praktično usposabljanje z delom pri delodajalcu.

**Prijavni postopek**

Zainteresirani dijaki se prijavijo do vključno **ponedeljka, 2. 11. 2020, do 12.00**.

Prijava naj vsebuje:

1. **prijavo za Erasmus+ prakso v tujini** (obrazec je na voljo na spletni strani naše šole, biti mora izpolnjena v celoti in podpisana tudi s strani staršev)
2. **motivacijsko pismo v slovenščini** (navodila v prilogi)
3. **Europass življenjepis(CV)** v angleščini (navodila in obrazec v prilogi; tiskana verzija mora biti podpisana s strani učitelja angleščine, ki potrdi stopnjo znanja po Evropski jezikovni lestvici)
4. **kopijo veljavnega osebnega dokumenta**

Dokumente je potrebno oddati koordinatorici projekta Viktoriji Pirš ali v tajništvo šole. viktorija.pirs@gssrm.si

Za pravočasno oddane prijave se štejejo prijave, ki so oddane v roku. Nepravočasno oddane prijave in prijave, ki vsebujejo priloge, ki so delno ali v celoti prepisane od nekoga drugega, se izločijo iz izbirnega postopka za opravljanje praktičnega usposabljanja v tujini in se jih zavrže. Dijake, ki oddajo nepopolne vloge, komisija pozove, da v treh delovnih dneh vlogo dopolnijo. Obvestilo prejmejo na elektronski naslov, ki so ga navedli v vlogi. Če vloge v zahtevanem roku ne dopolnijo, se le-ta izloči iz postopka izbora.

Izbirni postopek vodi komisija, ki jo za tekoče šolsko leto imenuje ravnateljica. Izbor bodo na podlagi kriterijev opravili: ravnateljica, koordinatorica projekta, razredniki in oddelčni učiteljski zbor. Dijaki bodo o rezultatih izbora obveščeni najkasneje do konca meseca novembra 2020 in sicer na elektronski naslov, ki ga bodo posredovali v prijavi. V kolikor odziva na obvestilo o izboru ne bo v za to določenem roku, bo priložnost dobil drug dijak.

Za izbrane dijake bo predvidoma januarja 2021 organiziran tabor priprave na mobilnost. Udeležba na taboru je pogoj za opravljanje prakse v tujini.

Izbrani dijaki bodo morali s pomočjo šole urediti potrebno dokumentacijo za tuje partnerje ter podpisati Pogodbo o sodelovanju v projektu Erasmus+ KA1 ter Dogovor o praktičnem usposabljanju.

**Kriteriji izbora**

Pri izbiri bodo imeli prednost dijaki, ki:

* bodo pokazali samostojnost in resnost pri iskanju možnosti sodelovanja v projektu;
* so uspešni in aktivni v različnih obšolskih dejavnostih;
* imajo solidno znanje angleščine;
* so se v preteklosti že izkazali na praktičnem usposabljanju pri delodajalcih;
* imajo željo po spoznavanju zgodovine, kulture in znamenitosti države gostiteljice;
* bodo znali ustrezno zastopati sebe, svojo šolo in Slovenijo v tujini (ustrezno vedenje in higienske navade);

Hkrati je zelo pomembno vaše sodelovanje, kar pomeni, da se pravočasno odzivate na e-pošto in navodila koordinatorke projekta ter aktivno sodelujete v načrtovanju in vseh aktivnostih mobilnosti.

**Točkovnik**

1. **Splošni učni uspeh za zadnje zaključeno šolsko leto**: 5 točk za odličen uspeh, 4 točke za prav dober, 3 za dober.
2. **Ocene učiteljev oddelčnih učiteljskih zborov** – dijaka ocenijo člani oddelčnega učiteljskega zbora po štirih kriterijih in prejme:

a) 5, 4, 3, 2 ali 1 točko za vestno izpolnjevanje šolskih obveznosti, aktivno sodelovanje pri pouku in upoštevanje dogovorov;

b) 5, 4, 3, 2 ali 1 točko za ustvarjalnost, razgledanost in visoko motivacijo za pridobivanje novih znanj;

c) 5, 4, 3, 2 ali 1 točko za odnos dijaka do učiteljev, sošolcev in vedenje pri pouku;

d) 5, 4, 3, 2 ali 1 točko za urejenost in komunikativnost.

1. **Vzgojni ukrepi** – prijave dijaka, ki ima veljavni vzgojni ukrep, se ne obravnava, razen če razrednik presodi, da je vzgojni ukrep dosegel svoj namen. **Dijaki, ki so jim bili v času šolanja na GSŠRM izrečeni višji vzgojni ukrepi od ukora razrednika, ne ustrezajo kriterijem za prijavo.**  **V kolikor se naknadno izkaže, da je kateri od izbranih dijakov pridobil višji vzgojni ukrep od tistega, ki ga je imel ob zaključku razpisa, ga bo komisija dodatno obravnavala naknadno in po potrebi nadomestila z drugim dijakom.**
2. **Tuji jezik** – učitelji tujega jezika ocenijo dijaka po Evropski jezikovni lestvici. Ocena zajema bralno razumevanje, govorno sporazumevanje ter govorno in pisno sporočanje. Ocenjevalno lestvico dijakom pojasnijo učitelji tujega jezika. Dijak prejme za vsak kriterij:

a) po 2 točki za znanje na ravni B2 ali višje

b) po 1 točko za znanje na ravni B1

**Dijak, katerega znanje angleščine je po Evropski jezikovni lestvici ovrednoteno z A1 ne more sodelovati v projektu zaradi prešibkega jezikovnega znanja.**

1. **Motivacijsko pismo** - 5 točk za originalno, ustvarjalno motivacijsko pismo, 3 točke za povprečno motivacijsko pismo, 1 točka za slabo izdelano motivacijsko pismo.

Za dodatne informacije in pojasnila se obrnite na koordinatorico projekta mobilnosti Erasmus+ KA1, Viktorijo Pirš ali po e-pošti viktorija.pirs@gssrm.si.

Viktorija Pirš Bernarda Trstenjak,

koordinatorica projektov ravnateljica

mobilnosti

Kamnik, 1. 10. 2020